**Aν**

για τους άλλους είσαι ο βάτραχος

που ποτέ δε θα γίνει πρίγκιπας,

για μένα

είσαι ο πρίγκιπας που κάθε μέρα βουτά

σε βαθιά νερά και μεταμορφώνεται.

Όταν

οι άλλοι σε κοιτούν με οίκτο και γυρνούν

το κεφάλι στο πέρασμά σου,

εγώ σε κοιτώ και θαυμάζω τη δική σου

ξεχωριστή ομορφιά.

Γιατί παλεύεις καθημερινά να κατακτήσεις,

όσα οι άλλοι θεωρούν αυτονόητα.

Γιατί το πιο απλό, είναι για σένα πολύπλοκο.

Δεν μπορώ να γίνω τα μάτια σου για να δεις τον ήλιο,

μα μπορώ να σου δείξω την ανατολή!

Είμαι δίπλα σου να κυνηγήσουμε μαζί τα όνειρά σου.

**Θέλω να μου δείξεις τον δρόμο για τον δικό σου κόσμο**

**κι εγώ θα βρω τρόπο να σ’ ακολουθήσω.**

**Αγνοώ, θυμώνω, φοβάμαι, δειλιάζω**

**αλλά θέλω…**

**Θέλω να μπορείς, θέλω να ελπίζεις,**

**Θέλω να έχεις, θέλω ν΄ α γ α π ά ς!**

*Μαριάνθη Πλειώνη.*

 Σε όλα τα παιδιά με αναπηρία που παλεύουν καθημερινά να κατακτήσουν όσα οι άλλοι θεωρούν αυτονόητα...